ڈینس آئزک

ڈاکٹر ڈینس آئزک   ( 11 جنوری 1951ء - 20 جنوری 2022ء)کا نام پاکستان کے نامور ڈراما نگاروں میں شامل ہے۔ پیشے کے لحاظ سے وہ طبی معالج  اور پی ٹی وی پشاور مرکز کے نامور ڈراما نگار تھے۔ڈاکٹر ڈینس آئزک 11 جنوری 1951ء کو پاکستان کے شہر پشاور میں پیدا ہوئے۔انھوں نے خیبر میڈیکل کالج سے 1970ء میں گریجویشن کی۔بعد ازاں لیڈی ریڈنگ ہسپتال میں 25 سال بطور ڈاکٹر خدمات انجام دیں۔

 شادی 
ڈاکٹر ڈینس آئزک اور ان کے دوستوں کا "دی بیچلرز" کے نام کا پاپ بینڈ پرفارم کیا کرتا تھا۔

ڈاکٹر ڈینس آئزک کی صاحبزادی شالین کے مطابق ان کے والد اور والدہ کی ملاقات اسی بینڈ کے ذریعے ہوئی اور ڈینس اور ماریہ کی محبت کا سلسلہ شروع ہوا۔ ڈینس کے ماریہ کے نام لکھے محبت نامے جن میں وہ اپنی شاعری کے ذریعے اپنے جذبات بیان کرتے تھے، ماریہ ڈینس کے پاس آج بھی محفوظ ہیں۔ شالین کا کہنا تھا کہ ان کے والدین کی آپس میں شادی سے پہلے کی محبت تا عمر جاری رہی اور انھوں نے کبھی اپنے والد اور والدہ کے درمیان کوئی جھگڑا یا بلند آواز تک نہیں سنی۔

 بیرون ملک 
ساتھ ساتھ انھوں نے بحیثیت ڈراما نگار ملک گیر شہرت بھی پائی۔ سال 2000ء میں اپنی فیملی کے ساتھ کینیڈا ہجرت کرگئے اور سپین میں ایک ڈیڑھ دہائی رہنے کے بعد انگلینڈ کے شہر لیسٹر میں مقیم ہو گئے،

 ڈراما نگاری کا آغاز 
ڈاکٹر ڈینس آئزک نے باقاعدہ ڈراما نگاری کا آغاز 80ء کے آغاز میں کیا۔ ان کا پہلا ڈراما سریز 1982 میں ’دو راہا‘ کے نام سے پاکستان ٹیلی وژن پشاور سے ٹیلی کاسٹ ہوا۔ پھر سلسلہ وار ہی وہ لکھتے چلے گئے اور ڈرامے مقبولیت پاتے چلے گئے۔ ان کے ڈراموں کی فہرست میں حسبِ ذیل ڈرامے شامل ہیں۔

 سلاخیں 1988
 کرب
 بارش 1990
 کروبی 1992،
 گیسٹ ہاؤس 1992 (چند اقساط)
 تھوڑی سی زندگی 1999،

 ترجمہ نگاری 
انھوں نے شہرہ آفاق فرانسیسی ناول (Around the World in Eighty Days) کا اردو ترجمہ بھی کیا۔

 ایوارڈز 
 ایوارڈ برائے حسنِ کارکردگی 1978 ڈراما سیریل کرب
 ہزارہ آرٹس کونسل ایوارڈ 1985،
 پاکستان کرسچین آرٹس کونسل ایوارڈ 1995
 تاک کاشمیری لٹریری ایوارڈ 1996
 جوشوا فضل دین ایوارڈ 1996
 گولڈن جوبلی گولڈ میڈل 1997
 بزمِ فانوس ایوارڈکینیڈا 2010

 علالت 
اکچھ عرصہ بہت علیل رہے۔ ان کی اہلیہ ماریہ آئزک کے مطابق ڈاکٹر صاحب کو چار سال پہلے {Dementia}ہو گیا اور وہ ذہنی طور پر آسودہ نہیں رہے۔ وہ سب بھول گئے وفات سے قبل انھیں اپنے کسی دوست کی کوئی پہچان نہیں رہی تھی،https://www.humsub.com.pk/228780/sarfraz-tabassum-4/
 وفات 
20 جنوری 2022ء کو وفات پا گئے۔https://urdu.geo.tv/latest/275261

 حوالہ جات 

زمرہ:پاکستانی ڈراما نگار
زمرہ:پشاور کی شخصیات
زمرہ:پشاور میں پیدا ہونے والی شخصیات
زمرہ:11 جنوری کی پیدائشیں
زمرہ:1951ء کی پیدائشیں